Imtella' Marzu 31, 2021 - Aġġornata 31 Ta' Marzu, 2021 1:46pm "In-nies f'din il-komunità jħobbuni. Jien inħobbhom ukoll. Però xi persuni injoranti jiġu fuqi u jgħiduli li minix Amerikan jew patrijott biżżejjed." Dan kien il-kliem ta' Lee Wong, waqt laqgħa uffiċjali tal-bord tat-trustees ta' West Chester Township fl-istat ta' Ohio, fl-Istati Uniti. Huwa qal dan fl-isfond ta' sentimenti razzisti li żdiedu dan l-aħħar fil-konfront ta' persuni Ażjatiċi. Is-Sur Wong, li għandu 69 sena, qal li ilu jittollera ċertu diskors dispreġġjativ minħabba li għandu dixxendenza Ażjatika. "M'għandix għalfejn ngħix fil-biża', l-intimidazzjoni jew l-insulti," qal Wong, waqt li neħħa l-ġlekk u l-qmis. F'aġir mhux tas-soltu, Wong qam bilwieqfa u fetaħ il-qmis biex jikxef marka ta' ferita kbira li għandu fuq sidru. "Din laqqatha tul is-servizz tiegħi fil-militar tal-Istati Uniti. Patrijott biżżejjed issa?"